Gilkes kilpailemassa W Seriesissä vuonna 2019.
**Megan Gilkes** (s. 6. marraskuuta 2000 Richmond Hill, Ontario, Kanada) on kanadalainen autourheilija.

Gilkes aloitti kartingissa kilpailemisen yhdeksänvuotiaana vuonna 2010 asuessaan Barbadoksella perheensä kanssa. Hän kilpaili kaudet 2017–2018 Kanadan F1200-sarjassa ja sijoittui kokonaispisteissä ensin kolmanneksi ja sitten toiseksi.

Kaudeksi 2019 Gilkes valittiin kuljettajaksi uuteen W Series -sarjaan. Ajettuaan kauden kolmessa ensimmäisessä kilpailussa vaatimattomin tuloksin hän menetti neljännessä kilpailussa kilpakuljettajan paikkansa sarjan varakuljettaja Vivien Keszthelyille ja siirtyi kilpailun ajaksi varakuljettajaksi. Hän palasi kilpakuljettajaksi kauden lopuissa kilpailuissa, mutta ei sijoittunut kertaakaan pisteille. Hänen paras sijoituksensa oli 14. sija, ja hän jäi koko sarjan viimeiseksi. Hän otti kuitenkin yllätysvoiton Assenin kilpailun yhteydessä ajetussa mestaruussarjan ulkopuolisessa kilpailussa, johon lähdettiin mestaruuspisteiden mukaisessa käännetyssä järjestyksessä. Gilkes johti lähdöstä maaliin ja voitti lopulta kolmen sekunnin tuhannesosan erolla.

Kaudella 2020 Gilkes palasi Kanadaan ja kilpaili Kanadan F1600-mestaruussarjassa. Kaudeksi 2022 hän palasi jälleen Eurooppaan ja kilpaili Formula 4 -tason GB4 Championship -sarjassa Yhdistyneessä kuningaskunnassa. Hän voitti kauden kilpailuista kaksi ja sijoittui loppupisteissä kuudenneksi. Kaudella 2023 Gilkes ajaa Rodin Carlin -tallissa uudessa F1 Academy -sarjassa.

Gilkes on autourheilu-uransa ohella opiskellut ilmailuinsinööriksi ja ollut työharjoittelussa Mercedeksen Formula 1 -tallissa. Hän on kertonut tähtäävänsä Formula 1 -sarjaan insinööriksi, mikäli ei pääse sinne kuljettajana.

W Series -tulokset
------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | Pisteet | Sijoitus |
| --- | --- | --- | --- | --- | --- | --- | --- | --- | --- |
| 2019 | Hitech GP | HOCKesk. | ZOL14 | MIS17 | NOR  | ASS14 | BRH18 | **0** | **20.** |

Lähteet
-------

1. 1 2  Megan Gilkes Driver Database. Viitattu 27.4.2023. (englanniksi)
2. 1 2  Megan Gilkes Motorsport Stats. Viitattu 27.4.2023. (englanniksi)
3. ↑  Megan Gilkes W Series.  Arkistoitu 5.4.2019. Viitattu 27.4.2023. (englanniksi)
4. 1 2 3  Boudreau, Mark: She’s Young, Fast and Racing in Europe – In Conversation with Megan Gilkes  20.5.2019. Motorsport Prospects. Viitattu 27.4.2023. (englanniksi)
5. ↑  Hillman, Rachel: Keszthelyi to race, Bovy and Gilkes made reserves for W Series Norisring round  6.7.2019. Formula Scout. Viitattu 27.4.2023. (englanniksi)
6. ↑  The 2019 W Series Season Review and What’s To Come Next  28.8.2019. Racing News Worldwide. Viitattu 27.4.2023. (englanniksi)
7. ↑  Morson, Lucy: Assen W Series: Gilkes wins reverse-grid race by 0.003s  21.7.2019. Motorsport.com. Viitattu 27.4.2023. (englanniksi)
8. ↑  W Series Driver, Megan Gilkes, Joins Toyo Tires F1600 Championship  20.7.2020. Toyo Tires F1600 Championship. Viitattu 27.4.2023. (englanniksi)
9. ↑  Megan Gilkes – GB4 Championship Motorsport Stats. Viitattu 27.4.2023. (englanniksi)
10. ↑  Prydderch, Hannah: 2023 F1 Academy grid: Introducing the drivers and teams for the all-female series’ inaugural season  7.4.2023. FIA. Viitattu 27.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Megan Gilkes** Wikimedia Commonsissa